জানা গিয়েছে, ফ্রান্সিস ওঁলাদের ভারত সফরে নিষেধাজ্ঞা জানিয়ে বেঙ্গালুরুতে অবস্থিত ফরাসি দূতাবাসে একটি হুমকি চিঠি গিয়েছে। যদিও চিঠিটি গত ১১ জানুয়ারি ফরাসি দূতাবাসে পৌঁছেছিল এবং ১৪ জানুয়ারি বেঙ্গালুরুর হাই গ্রাউন্ড থানায় এই চিঠির ব্যাপারে অভিযোগ দায়ের হয়েছিল। তারপর এতদিন গোপন রাখার পর বৃহস্পতিবার খবরটি প্রকাশ্যে আনা হয়। যদিও অভিযোগ দায়েরের পর থেকেই এই চিঠি সম্পর্কে তদন্ত শুরু করেছে পুলিশ। কে, কোথা থেকে এই চিঠি পাঠাল তা নিয়ে তদন্ত শুরু হয়েছে এবং জানা গিয়েছে, চেন্নাই থেকে চিঠিটি পোস্ট করা হয়েছে। তবে এই চিঠির প্রেরক সম্পর্কে এখনও কিছু জানা যায়নি।